Všeobecne záväzné nariadenie č. 2/2011
Článok  I. Úvodné ustanovenia
Článok  II. Vymedzenie základných pojmov
Článok   III. Systém nakladania s komunálnymi a drobnými stavebnými odpadmi
A) Popis používaných zberných nádob a obalov
B) Nakladanie s jednotlivými zložkami KO a DSO
a)	Zmesové komunálne odpady
b)	Vyseparované druhotné suroviny  z KO
c)	Nebezpečné odpady
d)	Veľkoobjemové odpady (VOO)
e)	Drobné stavebné odpady
f)	Odpady z upratovania ulíc,  verejných smetí, údržby verejnej zelene a odpadov z cintorínov
g)	Odpady zo starých vozidiel
h)	biologicky rozložiteľné odpady
C) Miesta zneškodňovania, skladovania a zhodnocovania  KO a DSO
Článok  IV. Pravidlá  a povinnosti  pri nakladaní s odpadmi na území obce
A) Všeobecné pravidlá
B) Miestne poplatky za KO a DSO
C) Úhrada nákladov spojených s odberom KO a iných odpadov, platených POaFO
D) Povinnosti zúčastnených subjektov
a)	Povinnosti pôvodcov a držiteľov KO, DSO a iných druhov odpadov na území obce
b)	Povinnosti oprávnených organizácií
Článok  V. Zodpovednosť za dodržiavanie systému nakladania s odpadmi
Článok  VI. Pôsobnosť orgánov Obce
Článok VII. Zákazové ustanovenia
Článok  VIII. Priestupky
Článok  IX. Záverečné   ustanovenia
Príloha Výpočet nákladov, spojených s nakladaním s odpadmi na rok 2011
Príloha	Vyrubenie miestnych poplatkov na území obce  pre rok 2011
A) Povinnosti platiteľov miestnych poplatkov  a úhrady nákladov za KO a DSO
B) Pravidlá  na zmiernenie niektorých opatrení  tohoto VZN
Príloha: Oprávnené organizácie:
Príloha: Staré vozidlá
V  Ý  Z  V  A
Ú R A D N Ý    Z Á Z N A M
Príloha:Zoznam zariadení
Všeobecne záväzné nariadenie
č. 2/2011
o komunálnych odpadoch, 
drobných stavebných odpadoch a starých vozidlách 
vznikajúcich na území  obce Hraničné
Schválené uznesením Obecného zastupiteľstva zo dňa: ........................
Úpravy a doplnky: uznesenie .................... zo dňa .........................

Návrh VZN vyvesený na úradnej tabuli v obci Hraničné dňa: 25.10.2010

Návrh VZN zvesený z úradnej tabule v obci Hraničné dňa: ......................

Obecné zastupiteľstvo v Hraničnom, na základe ust. § 6 zák. č. 369/1990 Zb. o obecnom zriadení v znení noviel a doplnkov a v súlade s ust. § 39 ods. 2. zák. č. 223/2001 Zb. o odpadoch v znení zák. 24/2004  a v znení noviel a doplnkov, súvisiacich vyhlášok, ich zmien a doplnkov a  zákona č.  582/2004 Zb. o miestnych poplatkoch v znení noviel a doplnkov, súvisiacich vyhlášok, ich zmien a doplnkov vydáva pre katastrálne územie obce Hraničné toto všeobecne záväzné nariadenie o komunálnych odpadoch, drobných stavebných odpadoch a  starých vozidlách na území obce Hraničné(ďalej len VZN)
Článok  I.
Úvodné ustanovenia
Nakladanie s komunálnymi odpadmi, drobnými stavebnými odpadmi a starými vozidlami sa upravuje na  princípe
„komunálnej solidarity“
za účelom
•	predchádzať vzniku odpadov a obmedzovať tvorbu odpadov
•	rozvojom  separovaného zberu druhotných surovín z odpadov znižovať množstvo odpadov zneškodňovaných skládkovaním 
•	zvyšné odpady zneškodňovať na riadenej skládke odpadov  spôsobom nepoškodzujúcim životné prostredie.
1.	Toto VZN  upravuje práva a povinnosti fyzických osôb, právnických osôb a fyzických osôb oprávnených k podnikaniu, oprávnených organizácií a orgánov Obce (ďalej len Obec) pri nakladaní s komunálnymi odpadmi, drobnými stavebnými odpadmi a starými vozidlami na území obce.
2.	Ďalšie povinnosti právnických a fyzických osôb, oprávnených k podnikaniu, ktoré im vyplývajú zo zákona č. 223/2001 Zb. o odpadoch v znení zák. 24/2004 Z. z., v znení zákona 733/2004 Z.z.,  novelizácií a doplnkov (ďalej len zák. 223/2001) a súvisiacich predpisov v znení ich novelizácií pri nakladní s odpadmi, nie sú týmto VZN dotknuté. 
3.	Toto VZN sa vydáva s cieľom stanoviť pre  obec vhodný systém nakladania s komunálnymi odpadmi, drobnými stavebnými odpadmi a starými vozidlami v súlade s princípmi a účelom odpadového hospodárstva a jeho zavedením a realizáciou:
a)	zabezpečiť alebo umožniť zber a prepravu komunálnych odpadov, drobných stavebných odpadov a starých vozidiel vznikajúcich na území obce za účelom ďalšieho nakladania s nimi v súlade so zákonom č. 223/2001 Zb. o odpadoch v platnom znení
b)	zabezpečiť zberné nádoby a obaly zodpovedajúce systému zberu komunálnych odpadov  a drobných stavebných odpadov v  obci
c)	vytvoriť systém a podmienky na oddelený zber vytriedených zložiek z  komunálnych odpadov 
d)	zabezpečiť podľa potreby, najmenej však dvakrát do roka zo všetkých domácností
-	zber a prepravu veľkoobjemových odpadov 
-	zber a prepravu oddelene vytriedených zložiek z komunálnych odpadov  s obsahom škodlivín zo všetkých domácností 
-	zber a prepravu drobných stavebných odpadov
e)	ustanoviť povinnosti pri nakladaní s komunálnymi odpadmi, drobnými stavebnými odpadmi a starými vozidlami, najmä o  
-	spôsobe ich zberu, zhromažďovania a prepravy 
-	spôsobe  separovaného zberu – oddeleného vytriedenia jednotlivých  zložiek z komunálnych odpadov
-	spôsobe skladovania a ďalšieho nakladania s  niektorými komunálnymi odpadmi, drobnými stavebnými odpadmi a starými vozidlami na území obce 
f)	ustanoviť pravidlá vyrubovania a vyberania miestnych poplatkov alebo úhrady nákladov spojeným s odberom odpadov  v množstvovom systéme zberu odpadov.  
4.	Toto VZN upravuje nakladanie s komunálnymi odpadmi a drobnými stavebnými odpadmi, vznikajúcimi na území   obce:
a)	pri činnosti fyzických osôb – obyvateľov  obce
b)	pri činnosti pôvodcov „sezónnych odpadov“ – iných fyzických osôb ako obyvateľov
c)	pri činnosti právnických osôb alebo fyzických osôb, oprávnených k podnikaniu  na území obce – podnikateľov (ďalej len PO a FO) 
d)	z činnosti obce pri čistení verejných komunikácií a priestranstiev, ktoré sú v správe  obce  
e)	z činnosti  obce pri údržbe  verejnej zelene vrátane parkov a cintorínov.
Článok  II.
Vymedzenie základných pojmov
1.	Odpadom je hnuteľná vec, ktorej sa jej držiteľ zbavuje, chce sa jej zbaviť, alebo je v súlade so zákonom o odpadoch alebo osobitnými predpismi povinný sa jej zbaviť.
2.	Rodinný dom (ďalej len RD) je budova určená predovšetkým na rodinné bývanie so samostatným vstupom z verejnej komunikácie, ktorá má najviac 3 byty, dve nadzemné podlažia a podkrovie (§ 43 b ods. 3 stavebného zákona).
3.	Bytový dom (ďalej len BD) je budova určená na bývanie, pozostávajúca zo štyroch a viacerých bytov so spoločným hlavným vstupom z  verejnej komunikácie (§ 43 ods. 2 stavebného zákona).
4.	Vlastník objektu je právnická alebo fyzická osoba, ktorá vlastní v katastrálnom území mesta RD,  BD, rekreačnú chalupu alebo chatu, prevádzku určenú na podnikateľskú činnosť, zdravotnícke zariadenie, školské zariadenie,  apod. 
5.	Skládka odpadov je zariadenie na zneškodňovanie odpadov, prevádzkované na základe povolenia príslušného úradu štátnej správy a v súlade s platnou legislatívou.
6.	Sklad odpadov je také zariadenie, kde je možné dočasne skladovať niektoré druhy odpadov v súlade s platnou legislatívou tak, aby ich skladovanie negatívne neovplyvnilo zdravie ľudí a životné prostredie.
7.	Pôvodca odpadu je každý, koho činnosťou odpad vzniká, alebo ten, kto vykonáva úpravu, zmiešavanie alebo iné úkony s odpadmi, pokiaľ ich výsledkom je zmena povahy alebo zloženia týchto odpadov . V prípade, že pre obyvateľa vykonáva práce na objednávku organizácia alebo živnostník ako svoju podnikateľnú aktivitu (napríklad oprava bytového jadra, maľovanie bytu apod.), považuje sa za pôvodcu odpadov z tejto činnosti podnikateľ a nie obyvateľ.
8.	Pôvodcovia sezónnych odpadov, ktorí produkujú odpady  v  niektorom období v roku a množstvo nimi vyprodukovaných odpadov  nie je možné vopred určiť (chalupári, chatári, vlastníci garáží, ktorí nemajú trvalý alebo prechodný pobyt na území obce, alebo iné subjekty, organizujúce jednorazové podujatia – trhy, jarmoky, zábavy, mítingy a pod.) sa pre potreby tohoto VZN posudzujú ako právnické a fyzické osoby oprávnené k podnikaniu s povinnosťou zapojiť sa do množstvového systému nakladania s KO a DSO prostredníctvom Obce.
9.	Držiteľ odpadu je pôvodca odpadu alebo fyzická alebo právnická osoba, u ktorej sa odpad nachádza.  Pre komunálne odpady a drobné stavebné odpady, ktoré sa vyprodukujú na území obce, je  držiteľom obec.
10.	 Komunálne odpady  (ďalej len KO) sú odpady z domácnosti vznikajúce na území obce pri činnosti fyzických osôb a odpady podobných vlastností a zloženia, ktorých pôvodcom je právnická osoba alebo fyzická osoba – podnikateľ, okrem odpadov vznikajúcich pri bezprostrednom výkone činností tvoriacich predmet podnikania alebo činnosti právnickej osoby alebo fyzickej osoby – podnikateľa. Za odpady z domácnosti sa považujú aj odpady z nehnuteľností slúžiacich fyzickým osobám na ich individuálnu rekreáciu, napríklad zo záhrad, chát, chalúp, alebo na parkovanie alebo uskladnenie vozidla používaného pre potreby domácnosti, najmä z garáží, garážových stojísk a parkovacích stojísk. Komunálnymi odpadmi sú aj všetky odpady vznikajúce v obci pri čistení verejných komunikácií a priestranstiev, ktoré sú majetkom obce alebo v správe obce, a taktiež pri údržbe verejnej zelene vrátane parkov a cintorínov a ďalšej zelene na pozemkoch právnických osôb, fyzických osôb a občianskych združení. 
11.	Drobné stavebné odpady (ďalej len DSO) sú odpady vznikajúce z bežných udržiavacích prác zabezpečovaných fyzickou osobou nepodnikateľom, na vykonanie ktorých sa nevyžaduje stavebné povolenie ale postačuje ohlásenie stavebnému úradu (obci), alebo pri ktorých nie je potrebné ani ohlásenie stavebnému úradu (obci). 
12.	Zložka komunálnych odpadov  je ich časť, ktorú je možné mechanicky oddeliť a zaradiť ako samostatný druh odpadu .
13.	 Veľkoobjemné odpady (ďalej len VOO) sú odpady, ktoré nie je možné pre ich veľký rozmer ukladať do štandardných zberných nádob, alebo ktorých  hmotnosť presahuje objem a nosnosť bežne používaných štandardných zberných nádob v rámci pravidelného harmonogramu vývozu odpadov.
14.	Nebezpečné odpady (ďalej len NO) sú také odpady, ktoré svojimi vlastnosťami, najmä toxicitou, infekčnosťou, dráždivosťou, výbušnosťou, horľavosťou, chemickými vlastnosťami, karcinogénnymi a mutatogénnymi vlastnosťami, sú alebo môžu byť nebezpečnými pre zdravie obyvateľstva alebo zdravé životné prostredie.
15.	Starým vozidlom je vozidlo, ktoré jeho držiteľ chce nechať vyradiť z evidencie vozidiel alebo má byť vyradené, alebo bolo vyradené z evidencie vozidiel podľa osobitných predpisov. Starým vozidlom je aj vozidlo, ktorého držiteľ nie je známy, ak je odstavené dlhšie ako 30 dní na ceste alebo verejnom priestranstve, alebo na inom mieste, ak je jeho odstránenie potrebné z hľadiska ochrany životného prostredia alebo zachovania estetického vzhľadu obce či osobitne chránenej časti prírody a krajiny. 
16.	Staré vozidlo je odpadom, ak ho jeho držiteľ nepreviedol na iného na účely jeho využitia ako motorového vozidla alebo ak si ho jeho držiteľ nechce ponechať. Staré vozidlo je odpadom, aj ak to v rozhodnutí  určí obvodný úrad životného prostredia. 
17.	Druhotné suroviny sú také suroviny alebo materiály, získané z komunálneho odpadu, ktoré sú spôsobilé na ďalšie využitie.
18.	Separovaný zber je zber oddelených zložiek komunálnych odpadov.
19.	Oprávnená organizácia je taká organizácia, ktorá má na nakladanie s odpadmi príslušné platné povolenia a súhlasy, a ktorá má pre nakladanie s komunálnymi odpadmi s Obcou uzatvorenú zmluvu o nakladaní s odpadmi na území obce .
20.	Nakladanie s odpadmi je zber odpadov, preprava odpadov, zhodnocovanie odpadov a zneškodňovanie odpadov vrátane starostlivosti o miesto zneškodňovania.
21.	Množstvový zber   je zber komunálnych odpadov a drobných stavebných odpadov, pri ktorom ich pôvodca platí poplatok ustanovený podľa osobitného zákona vo výške, ktorá je priamo úmerná množstvu týchto odpadov vyprodukovaných pôvodcom za daný čas. 
Článok   III.
Systém nakladania s komunálnymi a drobnými stavebnými odpadmi
A) Popis používaných zberných nádob a obalov
Používané zberné nádoby, obaly a spôsoby odvozu KO a jeho zložiek:
-	110 litrové KUKA-nádoby (ďalej len „KUKA-nádoby“ – aj iných objemov od 70 do 240 litrov) 
-	1100 litrové maloobjemové kontajnery (ďalej len „MOK“) 
-	3000 – 7000 litrové veľkoobjemové kontajnery (ďalej len „VOK“) 
-	450 – 1500 litrové špeciálne MOK (ďalej len Š-MOK) na separovaný zber odpadov 
-	EKOS-vrece na zber zmesových KO
-	RECY-vrece na zber oddelene vyseparovaných zložiek KO – druhotných surovín 
-	NO-vrece a iné obaly  na zber nebezpečných odpadov. 
B) Nakladanie s jednotlivými zložkami KO a DSO
a)	Zmesové komunálne odpady
1.	Na zber zmesového KO (kat. č. 200301)  od obyvateľov sa použijú zberné KUKA-nádoby alebo MOK alebo EKOS-vrecia. Obec   zabezpečí  zberné nádoby a vrecia a ich umiestnenie  v potrebnom  počte a objedná  ich vyprázdňovanie  a odvoz odpadov v nich zhromaždených.
2.	Zberné nádoby na zmesový KO sú vo vlastníctve platiteľa miestneho poplatku – obyvateľa.  Obec zberné nádoby zabezpečuje a platiteľom – obyvateľom ich odpredáva do ich vlastníctva za cenu aktuálnu na trhu.
3.	Zberné nádoby sú vo vlastníctve Obce.
4.	O umiestnení  zberných nádob na KO   na území mesta rozhoduje  Obec.
5.	V prípade, že sa v domácnosti RD alebo  BD vyprodukuje mimoriadne väčšie množstvo zmesového KO (rodinná oslava,  upratovanie, maľovanie, likvidácia pozostalosti po nebohom apod.), sú povinné tieto domácnosti vyžiadať si  mimoriadne pristavenie zbernej nádoby, alebo potrebný počet EKOS-vriec. 
6.	Zaplnené zberné nádoby sú platitelia povinní pripraviť na odvoz v deň vývozu týchto zberných nádob ich umiestnením k prístupovej ceste tak, aby nedošlo k neprejazdnosti cesty. 
7.	Zaplnené EKOS-vrecia  so zmesovým KO sú  platitelia povinní pripraviť na odvoz  ich umiestnením k prístupovej ceste vedľa  najbližších zberných nádob na zmesový KO v deň vývozu  zberných nádob.  
8.	Do  zberných nádob na zmesový KO je povolené ukladať iba zmesový KO z domácnosti, nie stavebné a podobné odpady (zemina, kamene, drevo  apod).
9.	PO a FO si zabezpečujú zberné nádoby a obaly na zmesový KO na vlastné náklady na základe zmluvného vzťahu s  oprávnenou organizáciou.
10.	Pôvodcovia sezónnych odpadov  si prepravu, zber a zneškodňovanie nimi vyprodukovaných odpadov  v množstvovom systéme zabezpečujú na vlastné náklady prostredníctvom  Obce objednaním potrebných objemov zberných nádob alebo obalov. Obec  stanoví potrebné objemové množstvo na daný rok  pre každého takéhoto pôvodcu osobitne.
b)	Vyseparované druhotné suroviny  z KO
1.	Na zber oddelene vyseparovaných zložiek z KO – druhotných surovín z domácností sa použijú Š-MOK alebo RECY-vrecia. Pristavenie Š-MOK a distribúciu RECY-vriec zabezpečuje  Obec. 
2.	Do týchto Š-MOK a RECY-vriec obyvatelia  ako pôvodcovia odpadov ukladajú  iba jednotlivé zložky oddelene vyseparované z KO, zbavené hrubých nečistôt z potravín a rôznych  prímesí v zmysle informačného materiálu, ktorý obdrží každá domácnosť pri vytvorení podmienok na separovaný zber na území obce.
3.	V prípade, že sa v domácnosti  vyprodukuje mimoriadne väčšie množstvo jednotlivých zložiek (fľaše z rodinnej oslavy, papier z vyraďovania časopisov apod.), sú povinné tieto domácnosti vyžiadať si  potrebný počet RECY- vriec na tú zložku, ktorej zvýšená tvorba sa predpokladá a ktorej separovaný zber je v obci zabezpečený.
4.	Zaplnené RECY-vrecia   vyložia  obyvatelia v deň, stanovený v zvozovom kalendári k zbernej nádobe na zmesový KO alebo k vstupnej bráne svojho RD – k prístupovej ceste.
5.	PO a FO si zber oddelene vyseparovaných  zložiek z KO zabezpečujú na vlastné náklady  prostredníctvom oprávnenej organizácie, alebo zabezpečujú odvoz do organizácie oprávnenej na  výkup druhotných surovín, pričom sú povinní uchovávať doklad o  takomto odovzdaní druhotných surovín potvrdením odoberajúcej organizácie.
c)	Nebezpečné odpady 
1.	Na zber oddelene vyseparovaných nebezpečných odpadov (ďalej len NO) z KO od obyvateľov  sa použijú špeciálne NO-vrecia a iné obaly  na zber jednotlivých druhov NO  (ďalej len NO-obaly), alebo sa umožní naloženie NO priamo do zberného vozidla.
2.	Do NO-obalov obyvatelia ukladajú  iba jednotlivé NO oddelene vyseparované z  KO, v zmysle informačného materiálu, ktorý obdrží každá domácnosť po vytvorení podmienok na zber NO na území obce.
3.	V prípade, že sa v domácnosti  vyprodukuje mimoriadne väčšie množstvo NO (obaly z použitých syntetických farieb pri obnove náterov, obaly od syntetických riedidiel apod.), sú povinné tieto domácnosti vyžiadať si  potrebný počet príslušných NO - obalov.
4.	Každá domácnosť je povinná  NO dočasne uložiť vo svojej domácnosti  na vhodnom, nie vlhkom  mieste  (napr. skrinka vo WC) alebo v uzamknutej časti spoločných priestorov (napr. v pivnici) tak, aby vo vreci zhromažďované odpady neboli dostupné deťom a  aby nedošlo k vysypaniu NO do okolia. 
5.	V deň vývozu, oznámený v obci  zaužívaným spôsobom (obecný  rozhlas, vývesné tabule apod.)  odovzdajú obyvatelia  obaly spolu s NO do zvozového vozidla na vopred určenom zbernom mieste.
6.	Odber  oddelene vyseparovaných NO z KO  vykonáva príslušná oprávnená organizácia podľa dohodnutého harmonogramu a za zmluvne dohodnutých podmienok 2x ročne.
7.	PO a FO si odber a zneškodňovanie NO  zabezpečujú na vlastné náklady  uzatvorením zmluvy s príslušnou odbernou organizáciou.
Elektroodpad
8.	Elektroodpad sú elektrozariadenia, ktoré sú odpadom podľa Článku II. bod 1( Odpadom je...) vrátane všetkých komponentov, konštrukčných dielcov a spotrebných dielcov, ktoré sú súčasťou elektrozariadenia v čase, keď sa ho držiteľ zbavuje.
9.	Oddelený zber je zber elektroodpadu v členení podľa prílohy Zoznam zariadení osobitnú kategóriu elektrozariadení na účely oddeleného zberu tvoria svetelné zdroje s obsahom ortuti.
10.	Spätný odber je odobratie elektrozariadenia z domácností od jeho držiteľa pri predaji nového elektrozariadenia na výmennom základe kus za kus, pokiaľ je odovzdávané elektrozariadenie rovnakej kategórie a rovnakého funkčného určenia ako predávané elektrozariadenie.
11.	Výrobca elektrozariadení je povinný zabezpečiť individuálne alebo kolektívne spätný odber elektrozariadení a oddelený zber elektroodpadu od pôvodcov s výnimkou historického elektroodpadu. O historický elektroodpad je povinný sa postarať výrobca elektrozariadení na vlastné náklady, podľa podielu výrobcov elektrozariadení na trhu, ktorý určí ministerstvo.
12.	Historický elektroodpad je odpad z elektrozariadení, ktoré boli uvedené na trh pred 13. augustom 2005. Zber historického odpadu je vykonávaný oprávnenou spoločnosťou EKOS, spol. s r.o. v rámci zberu NO a to 2x ročne, na základe podpísanej zmluvy  a aktuálnej objednávky.
13.	Obec je povinná umožniť výrobcovi elektrozariadení vybudovať systém pre spätný odber a oddelený zber elektroodpadu, ak sa výrobca rozhodol nevyužiť už existujúci systém zberu elektroodpadu.
d)	 Veľkoobjemové odpady (VOO)
1.	Na zber VOO od odbyvateľov sa použije  systém naloženia odpadov priamo na ložnú plochu vozidla alebo prostredníctvom pristaveného VOK. Odber VOO z obce zabezpečuje Obec   u oprávnenej organizácie na svoje náklady 2x ročne. 
2.	Obec oznámi  termín odvozu VOO v obci zaužívaným spôsobom. Obyvatelia vyložia VOO, nie skôr ako 1 deň pred plánovaným termínom vývozu, (postele,  koberce apod.) vedľa zberných nádob na KO, odkiaľ ich v dohodnutom  termíne odoberie oprávnená organizácia. 
3.	Obyvatelia ako pôvodcovia  VOO  sú povinní v období medzi vývozom VOO  vyprodukované  VOO dočasne uložiť na vhodnom mieste mimo verejného priestranstva (v pivnici, na povale a pod). 
4.	PO a FO si odber a zneškodňovanie VOO  zabezpečujú  na vlastné náklady na základe objednávky u príslušnej oprávnenej organizácie tak, aby nedošlo k znečisteniu verejných priestranstiev a okolia.
a)	
e)	Drobné stavebné odpady 
1.	Na zber DSO sa použijú veľkoobjemové kontajnery (ďalej len VOK), prípadne sa použije systém naloženia odpadov priamo na ložnú plochu vozidla.
2.	Pri predpokladanej tvorbe DSO v domácnosti požiada obyvateľ  pristavenie VOK alebo vozidla  vždy vopred pred plánovaným vytvorením odpadov. Pri požiadavke uvedie, aké množstvo  odpadov sa vytvorí a aké bude zloženie týchto odpadov. Obec zabezpečí pristavenie VOK alebo vozidla na dohodnuté miesto  na potrebný čas.
3.	Obyvateľ - užívateľ pristaveného VOK alebo vozidla je povinný zabezpečiť, aby nedošlo k  preplneniu kontajnera a týmk  znečisteniu okolia odpadmi. V prípade potreby požiada obyvateľ o opakované pristavenie VOK alebo vozidla. 
4.	Obec zabezpečí odvoz takto zhromaždených DSO, prípadne rozhodne o spôsobe a mieste ich druhotného využitia.
5.	PO a FO si odber a zneškodňovanie DSO  zabezpečujú  na vlastné náklady na základe objednávky u príslušnej oprávnenej organizácie v takom rozsahu, aby nedošlo k znečisteniu verejných priestranstiev a okolia.
f)	Odpady z upratovania ulíc,  verejných smetí, údržby verejnej zelene a odpadov z cintorínov
1.	Na verejných priestranstvách  Obec   zabezpečí v dostatočnom počte verejné smetné koše a rozmiestni ich v jednotlivých oblastiach  podľa skutočných potrieb a zabezpečí na svoje náklady ich pravidelné vyprázdňovanie. Do týchto nádob nie je dovolené ukladať iné druhy odpadov.
2.	Zhromažďovanie odpadov z upratovania  ulíc a ich zneškodňovanie zabezpečuje Obec u oprávnenej organizácie na svoje náklady. 
3.	Na zhromažďovanie  odpadov z cintorína Obec  zabezpečuje trvalé pristavenie MOK alebo VOK,  do ktorých môžu obyvatelia a správca cintorína ukladať odpady z upratovania a údržby cintorína. Do týchto zberných nádob  nie je dovolené ukladať iné druhy odpadov, ktoré nepochádzajú z údržby cintorína.
4.	Vývoz takto zhromažďovaných  odpadov  zabezpečuje u oprávnenej organizácie  Obec  podľa skutočnej potreby na vlastné náklady. 
5.	Na zber náhodného množstva zmesových odpadov Obec pre potreby obyvateľov zabezpečuje pristavenie VOK na vybrané miesta a na vybrané obdobie, do ktorých môžu obyvatelia uložiť odpady, ktoré sa náhodne vo väčšom množstve v domácnosti vytvoria. Do týchto nádob nie je dovolené ukladať odpady vyprodukované POa FO.
g)	  Odpady zo starých vozidiel
Ak sa u obyvateľa na území  obce nachádza staré vozidlo, ktoré je odpadom, a obyvateľ si ho nechce ponechať, je  povinný na vlastné náklady bezodkladne zabezpečiť odovzdanie starého vozidla, ktoré je odpadom, oprávnenej osobe vykonávajúcej zber starých vozidiel  alebo oprávnenému spracovateľovi starých vozidiel. O takomto odovzdaní  vozidla je povinný uchovávať doklad odoberajúcej organizácie.

Ak  obyvateľ vyradí staré vozidlo, ním používané na osobné účely, z evidencie vozidiel, a chce si ponechať staré vozidlo, je povinný zabezpečiť na vlastné náklady odstránenie takého vozidla z miesta, na ktorom poškodzuje alebo ohrozuje životné prostredie, alebo narušuje estetický vzhľad obce či osobitne chránenej časti prírody a krajiny, do 30 dní odo dňa jeho vyradenia z evidencie vozidiel a umiestniť a uchovávať staré vozidlo tak, aby nepoškodzovalo alebo neohrozovalo životné prostredie, aby sa zachoval estetický vzhľad  obce alebo osobitne chránenej časti prírody a krajiny a aby sa zabránilo odcudzeniu starého vozidla alebo jeho častí. 
Ak obyvateľ ako držiteľ starého vozidla nesplní túto povinnosť,  obec  zabezpečí odovzdanie takéhoto starého vozidla na určené parkovisko, o čom Obec držiteľa vozidla upovedomí, ak je držiteľ známy. Náklady s tým spojené je povinný uhradiť držiteľ starého vozidla - obyvateľ. 
Ak si obyvateľ ako držiteľ starého vozidla po oznámení o uložení  jeho starého vozidla na určené parkovisko toto vozidlo nevyzdvihne z určeného parkoviska do dvoch mesiacov, obvodný úrad začne konanie o tom, či vlastníctvo k starému vozidlu nadobudne štát, pričom určí aj spôsob ďalšieho nakladania s týmto vozidlom.
PO a FO si odber a zneškodňovanie starých vozidiel  zabezpečujú  na svoje vlastné náklady u  oprávnenej osoby  v súlade s platnou legislatívou.
h)	biologicky rozložiteľné odpady 
1. Každý pôvodca odpadu separuje odpad už pri jeho vzniku,BRO odpad zhodnocuje prednostne vo vlastných zariadeniach, na svojej nehnutelnosti a na svoje náklady.
2.  Obec sebe, pôvodcom - držitelom odpadu na území obce, sama, alebo prostredníctvom oprávnenej osoby, vytvára podmienky vznik a prevádzkovanie zariadení pre zhodnocovanie BRO formou kompostovania v obecnom kompostovisku.
3. Držitel odpadu za zhodnocovanie (mimo vlastných zariadení), hradí všetky nevyhnutné náklady s ním spojené.
4.  Nevyhnutnými nákladmi sú tie, ktoré zahrňajú náklady zberu, prevádzkovania.
5. Výšku poplatku za náklady na zber a prevádzkovanie systému v obecnom kompostovisku stanoví svojim rozhodnutím zastupiteľstvo obce.
6.  Na zber oddelene vyseparovaných biologicky rozložiteľných odpadov (ďalej len BRO) z domácností sa použijú Š-MOK  a RECY-vrecia, alebo samovývoz na obcou určené zberné miesto. Pristavenie Š-MOK a distribúciu RECY-vriec zabezpečuje Obec. Na dočasné skladovanie bioodpadov z údržby verejnej zelene za účelom zhodnotenia zriadi obec zberné miesto- obecné kompostovisko. 
7.  Do týchto Š-MOK,  RECY-vriec, na určené zberné miesto alebo na obecné kompostovisko obyvatelia  ako pôvodcovia odpadov ukladajú  iba  oddelene vyseparované BRO v zmysle informačného materiálu, ktorý obdrží každá domácnosť pri vytvorení podmienok na separovaný zber BRO na území obce.
8. V prípade, že obyvateľ jednorazovo vyprodukuje väčšie množstvo BRO, je povinný tieto BRO zhromaždiť na prístupnom mieste tak, aby nedošlo k poškodeniu životného prostredia a obmedzenia premávky na cestnej komunikácii a upovedomiť telefonicky o tejto skutočnosti Obec najneskôr 1 deň po vytvorení BRO. 
9. Obec zabezpečí prostredníctvom oprávnenej organizácie odber BRO a ďalšie nakladanie s nimi. 
10. V prípade, že domácnosť  RD alebo  BD uvažuje dopredu s prácami, pri ktorých predpokladá vytvorenie väčšieho množstva BRO (orezávanie stromčekov, zrezanie stromu, „kopyne“ z poľnohospodárskych plodín apod.) je povinná upovedomiť o tomto konaní Obec.  11. Obec zabezpečí pristavenie VOK alebo vozidla a odvoz BRO na ďalšie nakladanie s nimi.
Zaplnené RECY-vrecia   s BRO vyložia  obyvatelia v deň, stanovený v zvozovom kalendári k zbernej nádobe na zmesový KO alebo k vstupnej bráne svojho RD. Obyvatelia, ktorí zber BRO budú riešiť formou samovývozu ho môžu uložiť podľa zložiek BRO na obcou určené zberné miesto kedykoľvek a na obecné kompostovisko v určenej dobe. 
12. Spaľovanie BRO na území obce nie je povolené. 
13. POaFO sú povinné zabezpečiť si na vlastné náklady odber a ďalšie nakladanie s BRO, ak sú súčasťou KO prostredníctvom oprávnenej organizácie, v súlade s platnou legislatívou.
14. Kompostovanie je riadený prevažne aeróbny mikrobionálny proces,v priebehu ktorého sú organické odpady premieňané na organicko-minerálne hnojivo – kompost v členení:
− domáce kompostovanie znamená kompostovanie bioodpadu ako aj sprasné používanie
    kompostu v záhradkách, patriacich súkromným domácnostiam
− komunitné kompostovanie znamená kompostovanie bioodpadu a sprasné používanie 
    kompostu, ktoré vykonáva skupina ľudí v určitej lokalite s cieľom kompostovať ich vlastný 
    bioodpad ako aj odpad od iných ľudí
− komunálne kompostovanie znamená kompostovanie velkého množstva bioodpadu na 
   centrálnych kompostovacích zariadeniach-kompostárňach, ktoré vykonáva vo väcšine 
   špecializovaná firma. Kompost je využívaný pre vlastnú potrebu (poľnohospodárske 
   účely,údržba zelene...) alebo predávané.
15.  Vlastným zariadením pre účely tejto právnej normy sa rozumie
domáce,resp.komunitné kompostovisko.

C) Miesta zneškodňovania, skladovania a zhodnocovania  KO a DSO
1.	Obec  nemá na svojom katastrálnom území miesto, určené na zneškodňovanie KO, DSO a starých vozidiel. 
2.	Zneškodňovanie KO, DSO a starých vozidiel Obec  zabezpečí prostredníctvom oprávnenej organizácie, a to na základe uzatvorenej zmluvy, v súlade s platnou legislatívou.
3.	Obec nemá na svojom katastrálnom území miesto, určené na skladovanie nebezpečných druhov KO. Odber a zneškodňovanie zabezpečí prostredníctvom oprávnenej organizácie na základe uzatvorenej zmluvy.
4.	O možnosti využitia  čistých DSO na zarovnávanie terénu na území obce rozhodne Obec v každom jednotlivom prípade zvlášť, pričom určí obdobie a miesto takéhoto využitia.  
5.	Zneškodňovať, skladovať a zhodnocovať odpady  na území  obce bez predchádzajúceho súhlasu Obce   nie je povolené.
6.	POaFO si zneškodňovanie odpadov zabezpečujú na vlastné náklady u oprávnenej organizácie.
7.	Ak vlastník, správca alebo nájomca nehnuteľnosti zistí, že na jeho nehnuteľnosti v katastrálnom území  Obce bol umiestnený odpad v rozpore so zákonom a týmto VZN, je povinný to bezodkladne oznámiť   príslušnému štátnemu úradu a Obci.
8.	Ak ide o KO a DSO,  Obec zabezpečí odstránenie a zneškodnenie týchto odpadov na náklady toho, kto takýto odpad na danú nehnuteľnosť uložil.
Článok  IV.
Pravidlá  a povinnosti  pri nakladaní s odpadmi na území obce
A) Všeobecné pravidlá
1.	Systém nakladania s odpadmi v rozsahu ustanovenom týmto VZN sa vyhlasuje za záväzný  systém na celom katastrálnom území  obce.
2.	Obec  sa pri nakladaní s odpadmi riadi aj platným Programom odpadového hospodárstva (ďalej len POH).  
3.	Pôvodca odpadov, ktorý je POaFO a produkuje ročne viac než 500 kg   nebezpečných odpadov alebo 10 ton ostatných odpadov, vypracúva vlastný POH, v ktorom vypracuje prehľad o druhoch a ročnom množstve produkovaných odpadov na území obce  zo svojich činností, ako aj druh používaných nádob a častosť ich vyprázdňovania. Tento prepočet slúži následne pre potrebu určenia a zapojenia POaFO do množstvového systému zberu KO a DSO. 
4.	Pre POaFO  sa na území obce  zavádza množstvový zber KO.
5.	Náklady spojené s množstvovým zberom KO  uhrádzajú POaFO na základe fakturovaných výkonov priamo oprávnenej organizácii, s ktorou sú povinní uzatvoriť zmluvu. 
6.	Za KO a DSO, ktoré vznikajú na území obce v domácnostiach,  platia Obci miestny poplatok na základe platobných výmerov obyvatelia podľa počtu dní pobytu v obci. 
7.	Miestne poplatky za KO a DSO platené Obci sa vyrubujú spravidla na kalendárny rok dopredu, náklady spojené s množstvovým zberom KO a iných druhov odpadu sa PO a FO fakturujú v zmysle uzatvorených zmlúv.
B) Miestne poplatky za KO a DSO   
1.	Miestny poplatok sa  vyrubuje na kalendárny rok dopredu.
2.	Pre pôvodcov sezónnych odpadov potrebu  objemu  zbernej nádoby alebo obalov, výšku miestneho poplatku a spôsob odberu odpadov stanoví Obec  individuálne na základe ich reálnej potreby.
3.	Pre vyrubenie  miestneho poplatku sa  za smerodajné považujú    údaje platné k 1. 1. daného  roka, na ktorý sa miestny poplatok vyrubuje.
4.	Platobným výmerom, ktorý sa doručuje do vlastných rúk platiteľovi miestneho poplatku, sa vyrubuje miestny poplatok na všetkých členov domácnosti, žijúcich s platiteľom miestneho poplatku v jednej domácnosti, ktorí sú k tejto domácnosti prihlásení na trvalý alebo prechodný pobyt.
5.	Miestny poplatok je platiteľ povinný uhradiť v termíne a v splátkach tak, ako je to uvedené na platobnom výmere.
C) Úhrada nákladov spojených s odberom KO a iných odpadov, platených POaFO
1.	POaFO si v systéme množstvového zberu zabezpečujú odber KO a iných druhov odpadov na vlastné náklady priamo u oprávnenej organizácie alebo inej organizácie v súlade s platnou legislatívou.
2.	POaFO sú povinné mať uzatvorenú zmluvu o odbere KO s oprávnenou organizáciou  a na každý rok túto zmluvu aktualizovať ročnou objednávkou príslušného počtu odberov potrebného počtu nádob v množstvovom zbere tak, aby nimi produkované odpady nespôsobili znečistenie životného prostredia.  
3.	Oprávnená organizácia vyúčtuje náklady spojené s odberom množstvového zberu odpadov od POaFO faktúrou, ktorú je POaFO povinná uhradiť priamo oprávnenej organizácii. 
4.	Pre PO a FO, na ktoré sa vzťahuje povinnosť vypracovať vlastný POH,  platí povinnosť objednať si odber minimálne takého množstva KO a iných druhov odpadov, ktorého odhadovaná ročná produkcia je uvedená v nimi vypracovanom POH a zároveň tak, aby nedošlo k poškodeniu životného prostredia vyprodukovanými KO  na území obce. 
5.	Pre POaFO, na ktoré sa povinnosť vypracovať vlastný POH nevzťahuje, platí povinnosť objednať si odber takého množstva KO a iných druhov odpadov, aby nedošlo k poškodeniu životného prostredia  na území obce.

D) Povinnosti zúčastnených subjektov  
a)	Povinnosti pôvodcov a držiteľov KO, DSO a iných druhov odpadov na území obce
Všetci pôvodcovia a držitelia KO, DSO a iných druhov odpadov na území obce sú povinní:
1.	Stať sa účastníkmi  zavedeného systému nakladania s odpadmi.
2.	Ukladať KO, DSO, staré vozidlá a  oddelene vyseparované zložky odpadov (ďalej len zložky odpadov)  iba do zberných nádob,  zberných vriec a na zberné miesta, určené pre jednotlivé odpady a zložky odpadov. 
3.	Zapojiť sa do separovaného zberu jednotlivých   zložiek odpadov z KO. Vyseparované zložky KO ukladať podľa obdržanej príručky, návodu, alebo informačného materiálu, ktorého vydávanie a distribúciu zabezpečí Obec.
4.	Odpratať v zimnom období sneh z okolia  zbernej nádoby, prípadne odstrániť iné prekážky, ktoré by mohli brániť zvozovému vozidlu pri vyprázdňovaní zbernej nádoby.
5.	Udržiavať čistotu okolo zberných nádob. Znečistenie spôsobené vlastnou nedbanlivosťou okamžite odstrániť, aby nedochádzalo k znečisťovaniu okolia.
6.	Veko na zbernej nádobe po použití uzatvoriť,  aby nedochádzalo k znečisťovaniu okolia úletom ľahkých materiálov.
7.	Platiť Obci   vyrubený miestny poplatok za KO a DSO  podľa  platobného výmeru.
8.	Uhrádzať zmluvnej organizácii náklady, spojené s množstvovým zberom odpadov.
9.	Zberné nádoby  alebo zberné vrecia pripraviť v dohodnutý deň na vyprázdnenie k príjazdovej ceste alebo na určené miesto tak, aby boli ľahko prístupné zvozovému vozidlu. Hneď po vyprázdnení, najneskôr v ten istý deň,  zbernú nádobu uložiť späť na vyhradené miesto.
10.Nepremiestňovať svojvoľne zberné nádoby z verejných  zberných stanovíšť na iné stanovištia.
Právnické a fyzické osoby, oprávnené na podnikanie sú naviac povinné:
1.	Uzatvoriť zmluvu na vývoz a zneškodňovanie KO a iných druhov odpadov   s oprávnenou organizáciou.  
2.	Každoročne,  najneskôr do 30. 1. daného roka, uzatvorenú zmluvu aktualizovať objednávkou na vývoz a zneškodnenie KO podľa skutočnej potreby množstva produkovaných odpadov. 
3.	Zapojiť sa do separovaného  zberu jednotlivých   zložiek odpadov z KO. 
4.	Zakúpiť si alebo prenajať na vlastné náklady zbernú nádobu na zber KO a iných druhov odpadov.
5.	Umiestnenie vlastných alebo prenajatých  zberných nádob na KO na verejnom priestranstve  vopred prekonzultovať s Obcou.
6.	Pôvodcovia sezónnych odpadov sú povinní zabezpečiť si na vlastné náklady prostredníctvom Obce  potrebný počet zberných nádob alebo obalov na nimi produkované odpady a zaplatiť Obcou určený poplatok.
7.	Viesť presnú evidenciu o odpadoch v zmysle platnej legislatívy.  Na požiadanie  poskytnúť tieto informácie Obci.
b)	 Povinnosti oprávnených organizácií
1.	Všetky činnosti, súvisiace s nakladaním s odpadmi  vykonávať  s odbornou znalosťou  v súlade s platnými právnymi predpismi v oblasti nakladania s odpadmi a s predpismi s nimi súvisiacimi, v zmysle ich úprav a  novelizácií.
2.	Viesť evidenciu o odpadoch prevzatých na ďalšie nakladanie s nimi v zmysle platnej legislatívy.
3.	Nakladať s KO a DSO  iba na základe uzatvorenej zmluvy, ktorou sa upravujú  ďalšie práva a povinnosti oprávnených organizácií voci Obci.
4.	Zoznam oprávnených organizácií, s ktorými má Obec uzatvorenú zmluvu na odber KO a DSO,   je stále vyvesený na vývesnej tabuli Obecného úradu a je priebežne aktualizovaný v prípade uzatvorenia nových zmlúv. 
Článok  V.
Zodpovednosť za dodržiavanie systému nakladania s odpadmi
1.	Za nakladanie s KO a DSO, ktoré vznikli na území obce, zodpovedá Obec. 
2.	Za dodržiavanie systému nakladania s odpadmi u PO a FO sú zodpovedné tieto osoby.
3.	Za dodržiavanie systému nakladania s odpadmi v RD je zodpovedný jeho vlastník, prípadne zmluvný užívateľ daného RD.
4.	Za dodržiavanie systému nakladania s odpadmi v BD je zodpovedný vlastník alebo správca BD v spolusúčinnosti s obyvateľmi BD, ktorí sú v tomto BD prihlásení na trvalý alebo prechodný pobyt.
5.	Za dodržiavanie systému nakladania so sezónnymi odpadmi vznikajúcimi v individuálnych záhradách a záhumienkoch a na podobných pozemkoch,  v objektoch slúžiacich na iné vyžitie obyvateľov mesta (napríklad umelecké dielne, skladovacie priestory, garáže apod.), z aktivít spoločenských organizácií (trhy, jarmoky, športové hry, mítingy) a iných činností (pojazdný cirkus a kolotoč apod.), sú zodpovední  vlastníci pozemkov a objektov, v ktorých alebo na ktorých sa tieto  činnosti a aktivity realizujú. Vlastník pozemku alebo objektu môže túto zodpovednosť zmluvne alebo písomnou dohodou preniesť na iný subjekt, napríklad organizátora podujatia. Tento sa stáva zodpovedným za vzniknutý odpad a za dodržiavanie systému nakladania s odpami.
6.	Za správnu prepravu, skladovanie, zneškodňovanie a zhodnocovanie prevzatých odpadov  sú zodpovedné oprávnené organizácie v súlade s platnou legislatívou .      
Článok  VI.
Pôsobnosť orgánov Obce
1.	Obec  vedie evidenciu príjmov z miestnych poplatkov za nakladanie s KO a DSO pre potreby ktorej vytvára osobitný účtovný oddiel.
2.	Obec znižuje pred výpočtom miestneho poplatku celkové predpokladané náklady na KO  a DSO o celkové predpokladané výnosy zo zhodnocovania oddelene vyseparovaných a odpredaných zložiek KO a DSO.
1.	
3.	Sadzbu poplatku Obec stanovuje vo výške, ktorá nie je vyššia ako súčet činností nakladania s  KO a DSO, vrátane nákladov na zabezpečovanie systému a nákladov súvisiacich so zabezpečením zberných nádob na tieto odpady,  pripadajúcich na predpokladané množstvo KO a DSO,  vytvorených v obci za jeden kalendárny deň.
4.	Obec určuje poplatok vždy na kalendárny rok.
5.	Výšku miestneho  poplatku určí Obec vždy na príslušný kalendárny rok vopred   v zmysle zák. 582/2004 Z. z. o miestnych daniach a miestnom poplatku za KO a DSO.
6.	Obec vydáva vyjadrenia k POH pre PO a FO z ktorých činnosti vznikajú odpady na území obce. 
7.	Obec uzatvára zmluvu na nakladanie s KO a DSO s oprávnenou organizáciou. 
8.	Obec kontroluje dodržiavanie VZN všetkými zúčastnenými subjektami a za porušenie ustanovení tohto VZn ukladá  pokuty v zmysle platnej legislatívy.
Článok VII.
Zákazové ustanovenia
Zakazuje sa:
1.	Ukladať odpad na iné miesta, než sú určené týmto VZN.
2.	Ukladať odpady mimo určených zberných nádob a zberných vriec. 
3.	Využiť stavebné odpady a DSO na území obce   bez predchádzajúceho súhlasu  Obce. 
4.	Zhodnocovať KO a DSO  na území obce bez predchádzajúceho súhlasu Obce. 
5.	Uložiť staré vozidlo alebo ponechať staré vozidlo na verejnom priestranstve. 
6.	Ukladať odpad produkovaný POaFO do zberných nádob, určených pre obyvateľov  obce. 
7.	Spaľovať odpady na území  obce, a to aj odpady uložené v zberných nádobách. 
8.	Vyberať odpady zo všetkých druhov zberných nádob a zberných plastových vriec s výnimkou oprávnenej zmluvnej organizácie.
9.	Zneškodniť odpad inak, ako v súlade so zákonom o odpadoch a týmo VZN.
10.	Zmiešavať NO s obsahom škodlivín s KO a DSO.
11.	Používať zberné nádoby určené na dočasné ukladanie verejných smetí, umiestnené na verejnom priestranstve, na ukladanie iných druhov odpadov.
12.	Ukladať NO, aj zabalené v obaloch, na verejné priestranstvo mimo stanovený deň.
13.	Premiestňovať verejné zberné nádoby na iné miesta, než Obcou určené.
14.	Vyhadzovať odpad alebo zneškodniť odpad vypúšťaním a vhadzovaním do vodného toku.
15.	Vypúšťať zvyšky NO  do povrchových vôd, podzemných vôd a do kanalizácie.
Článok  VIII.
Priestupky
1.	Priestupku sa dopustí ten, kto
a)	zneškodní alebo  uskladní  odpad na území obce v rozpore s týmto VZN,
b)	uloží odpad vedľa zbernej nádoby s výnimkou zberných EKOS a RECY vriec a s výnimkou dní, určených na zber NO a VOO,
c)	ponechá KO alebo DSO na verejnom priestranstve bez predchádzajúceho súhlasu Obce,
d)	uloží odpad na iné miesto, než na miesto určené v tomto VZN,
e)	zhodnotí KO a DSO na území obce bez predchádzajúceho súhlasu, 
a)	
f)	ponechá staré vozidlo na verejnom priestranstve obce, 
g)	ako PO a FO uloží svoj vyprodukovaný odpad do zberných nádob určených pre obyvateľov  obce,  
h)	vyberie odpad zo zbernej nádoby bez súhlasu Obce  s výnimkou pracovníkov oprávnenej organizácie,  
i)	zmieša rôzne zložky odpadov v zbernej nádobe alebo vloží do zbernej nádoby iný odpad, než na aký bola určená,  
j)	premiestni verejnú zbernú nádobu alebo použije zbernú nádobu na iný účel, než je stanovené týmto VZN,
k)	znečistí odpadmi povrchové alebo  spodné vody,   
l)	neuzatvorí zmluvu na nakladanie s odpadmi alebo neaktualizuje objednávku na príslušný rok s oprávnenou organizáciou, ak mu túto povinnosť  toto VZN ukladá, alebo uzatvorí zmluvu alebo objednávku na nízky počet vývozov,  ktorý nezodpovedá jeho reálnej potrebe v množstvovom zbere odpadov,  
m)	neposkytne obci požadované   informácie o nakladaní s odpadmi v stanovenom termíne
n)	nezaplatí miestny poplatok v stanovenom termíne. 
2.	Za priestupok podľa odseku 1. písm. a) – n) možno uložiť pokutu, a to  v blokovom konaní  do 500 Sk/16,59€ a v priestupkovom konaní  do 5000 Sk/165,96€.
3.	Priestupky  prejednáva Obec  a výnosy z pokút uložených za priestupky sú príjmom rozpočtu  Obce 
4.	Na priestupky a ich prejednávanie sa vzťahujú všeobecné právne predpisy o prejednávaní priestupkov.

Príloha Výpočet nákladov, spojených s nakladaním s odpadmi na rok 2011
Druh činnosti – nákladová položka	Skutočnosť za  rok 2010 (10.mes.2010/10x12)	Návrh na zvýšenie úrovne nakladania s odpadmi	
A) Systémové náklady			
Vývoz DSO 			
Vývoz VOO 2x ročne 	303,46	500,00	
Vývoz NO 2x ročne 			
Separovaný zber  sklo, plasty - systémový	284,33	400,00	
Separovaný zber kovov			
Separovaný zber bio-odpadov	100,00	100,00	
Príspevok na určené parkovisko			
Náklady na prevádzkovanie miesta na zhodnocovanie stavebných odpadov (bager, buldozer apod.)			
Zneškodnenie odpadov z ulíc, verejných smetných košov a drobných znečistení			
Zneškodnenie odpadov z cintorínov, sezónnych odpadov, jarné a jesenné upratovanie	150,00	150,00	
Zakúpenie KUKA-nádob  10 x 660			
Mimoriadne plnenia			
Odborné poradenstvo			
Náklady na evidenciu, zhotovenie a doručovanie platobných výmerov	100,00	150,00	
                                                                                  A)	938/10*12=1126	1300,00	
                                                                        A) spolu 	1300,00	
- získané finančné prostriedky z odpredaja druhotných surovín  	- 37,00	
                                                   
A) Plán na nový rok 2011         	1 263,00	
B) Náklady na priamy zber KO a DSO od obyvateľov	podľa cenníka	na rok 2011	
vývoz  a zneškodnenie odpadov z KUKA-nádob	1 571,00	1 571,00	
vývoz a zneškodnenie odpadov z MOK			
vývoz a zneškodnenie odpadov z VOK			
vývoz a zneškodnenie odpadov z EKOS-vriec	85,00	85,00	
                                                                      B)	1 656,00	1 656,00	
                                                            B) spolu	1 656,00	

B) Plán na nový rok 2011         	2 919,00

CELKOM  plán A) + B) na nový rok 2011	2 919,00	

Výška poplatku - sadzba
		Plán na nový rok 2011	
Celkom predpokladané náklady 		                                                   2 919,00	
Inflácia + 1 % DPH		                                                   2 948,00        	
Počet dní v roku 		365                        	
Náklady na 1 deň		                                                       8,076                   	
Počet obyvateľov obce		189                           	
SADZBA  na 1 deň/obyvateľ		0,0427                         	
Sadzba na celý rok (365 dní)		0,0427                                            0.0357	
Sadzba na 1 obyvateľa na 1 rok
		13,03 €                                                361,50                      	
Príspevok obce na 1 obyvateľa/ rok		       0,007 x 365= 2,555                                                       	

Príloha	Vyrubenie miestnych poplatkov na území obce  pre rok 2011
a)	Sadzba sa stanovuje vo výške: 

0,0357 €/deň	

b)	Výpočet výšky  poplatku:
obyvateľ =miestny poplatok 	0,0357 € x 365 dní = 13,03€
	 13,03 € obyvateľ/rok	
POaFO = paušálny poplatok 	0,0357 € x 365 dní = 13,03€
	 13,03 € zamestnanec/rok

c)	Výška miestneho poplatku na domácnosť:
Domácnosť-počet trvale a   prechodne prihlásených osôb	SPOLU
Ročný miestny poplatok
na domácnosť	
1 	13,03 € 	
2	 26,06 € 	
3	 39,09 €	
4	52,12 €	
5	65,15 €	
6	   78,18 €	
7	91,21 €	
8	104,24 €	
9	117,27 €	
10	130,30 €	

d)	Výška miestneho poplatku vo výške 13,03 € sa stanovuje pre celý rok 2011 (365 dní) na 1 obyvateľa.
e)	Obcou poskytované úľavy z vyrubeného miestneho poplatku, plateného obyvateľmi obce (okrem nárokovateľného vrátenia poplatku alebo časti poplatku) sa neposkytujú.
f)	Obyvateľom, trvale neprítomným v obci  alebo dlhodobo zdržiavaných sa v zahraničí viac ako 1 rok, sa miestny poplatok nevyrubí.
g)	Obec v prípade potreby poskytne zdarma všetkým obyvateľom 1 vrece mimo vývozného cyklu.
h)	Výška ročného poplatku pre vlastníkov, fyzické osoby, ktoré sú oprávnené užívať nehnuteľností v obci - chatárov na území obce, ktorý nemajú v obci trvalý alebo prechodný pobyt je 3,00 € / 90,50Sk za 1 vrece a taktiež pre občanov, ktorý si požiadajú naviac mimo vývozu kuka nádob. V prípade požiadavky o kuka nádobu si ju zabezpečia na vlastné náklady.
i)	Rozdiel medzi skutočnými nákladmi na zber, prepravu a zneškodnenie KO a DSO od obyvateľov a vybratými miestnymi poplatkami od obyvateľov obce uhrádza Obec zo svojho rozpočtu. 
j)	Nakladanie s DSO uhrádza obyvateľ v plnej výške na vlastné náklady. Miesta na zhodnocovanie DSO na území obce pre rok 2011 neboli určené.  
k)	Príloha „Vyrubenie miestnych poplatkov“ k VZN s platnosťou na rok 2011 bola schválená Obecným zastupiteľstvom v Hraničnom ako súčasť VZN č. 2/2011 o miestnych daniach a poplatkoch dňa 10.11.2010.
l)	VZN č.2/2011 a Príloha  „Vyrúbenie miestnych poplatkov“ k VZN č.2/2011 nadobúda platnosť  1.1.2011.
m)	Vyrubený miestny poplatok  je splatný do 15 dní odo dňa nadobudnutia právoplatnosti platobného výmeru: 
       m.1 Ak miestny poplatok vyrubený fyzickej osobe, PO a nepresahuje 33,1939 € 
              /1000,00Sk/ je splatný naraz;
m.2. V opačnom prípade v dvoch rovnakých splátkach: 1.splátka do 15 dní odo dňa
         nadobudnutia   právoplatnosti platobného výmeru , 2.splátka do 31. augusta bežného
         roka, na ktorý sa  vyrubuje;
       m.3. Miestny poplatok možno zaplatiť naraz aj vtedy, ak je vyššia ako je uvedené
                v odseku m.1.
n)	Miestny poplatok možno platiť
n.1. bezhotovostným prevodným príkazom na účet obce : 16322-602/0200
      n.2 v hotovosti:- poštovou poukážkou, alebo do pokladne v kancelárii starostu obecného
            úradu.

Článok  IX.
Záverečné   ustanovenia
1.	Zrušuje sa VZN č. 2/2010.
2.	Ustanovenia, ktoré zakladajú povinnosť triediť KO na jednotlivé zložky, nadobúdajú účinnosť voči jednotlivým povinným subjektom dňom, kedy Obec   vytvorí podmienky na ich oddelené ukladanie.
3.	Toto VZN je verejne prístupné na Obecnom úrade v Hraničnom. 
4.	Kontrolu dodržiavania tohoto VZN vykonávajú:
a)	orgány Obce (komisia)
b)	Obecný úrad
c)	Poslanci Obecného zastupiteľstva
d)	Orgány štátnej správy v rozsahu ich kompetencií 
5.	Toto VZN bolo schválené Obecným zastupiteľstvom v Hraničnom dňa………………
6.	Toto VZN bolo vyvesené na vývesnej tabuli dňa……………..a nadobúda účinnosť  dňa 01.01.2011

        .......................................
                                         Mgr.Miroslav Pokrivčák
			  starosta obce